CELEX: C2006/022/09
Language: da
Date: 2006-01-28 00:00:00
Title: Sag C-388/05: Sag anlagt den  24. oktober 2005  af Kommissionen for De Europæiske Fællesskaber mod Den Italienske Republik

28.1.2006   
            
            
               DA
            
            
               Den Europæiske Unions Tidende
            
            
               C 22/5
            
         Sag anlagt den 24. oktober 2005 af Kommissionen for De Europæiske Fællesskaber mod Den Italienske Republik
   (Sag C-388/05)
   (2006/C 22/09)
   Processprog: italiensk
   Ved De Europæiske Fællesskabers Domstol er der den 24. oktober 2005 anlagt sag mod Den Italienske Republik af Kommissionen for De Europæiske Fællesskaber ved A. Aresu og D. Recchia, som befuldmægtigede.
   Kommissionen har nedlagt følgende påstande:
   
               —
            
            
               Det fastslås,
               
                           a)
                        
                        
                           at Den Italienske Republik, forud for den 28. december 1998, hvor det særligt beskyttede område (SBO) »Valloni e steppe pedegarganiche« blev udpeget, har tilsidesat sine forpligtelser i henhold til artikel 4, stk. 4, i Rådets Direktiv 79/409/EØF (1) af 2. april 1979 om beskyttelse af vilde fugle, idet den har undladt at træffe passende foranstaltninger for at undgå forurening eller forringelse af levesteder eller andre forstyrrelser af fugle, som kan have væsentlige konsekvenser i henhold til planen om »den regionale aftale« og de heri angivne projekter, der kan påvirke leveområderne og arter inden for IBA (vigtigt område for fugle) 94 (fra IBA katalog 89) »forbjerget Gargano«, og som reelt har medført en forringelse af leveområder samt resulteret i alvorlige forstyrrelser af fuglene inden for ovennævnte IBA, og
                        
                     
                           b)
                        
                        
                           at Den Italienske Republik, efter den 28. december 1998, hvor det særligt beskyttede område (SBO) »Valloni e steppe pedegarganiche« blev udpeget, har tilsidesat sine forpligtelser i henhold til artikel 6, stk. 2, 3, 4 og 7 i Rådets direktiv 95/43/EØF (2) af 21. maj 1992 om bevaring af naturtyper samt vilde dyr og planter.
                        
                     
         
               —
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Ved ikke at træffe de nødvendige foranstaltninger for at undgå forurening eller forringelse af levesteder eller andre forstyrrelser af fugle, som kan have væsentlige konsekvenser i henhold til planen om »den regionale aftale« og de heri angivne projekter inden for det område, der efterfølgende blev udpeget til det særligt beskyttede område (SBO) »Valloni e steppe pedegarganiche«, har Den Italienske Republik tilsidesat sine forpligtelser i henhold til artikel 4, stk. 4 i Rådets direktiv 79/409/EØF af 2. april 1979 om beskyttelse af vilde fugle, og af artikel 6, stk. 2, 3, 4 og 7 i Rådets direktiv 92/43/EØF af 21. maj 1992 om bevaring af naturtyper samt vilde dyr og planter.
   
      (1)  EFT L 103 af 25.4.1979, s. 1.
   
      (2)  EFT L 206 af 22.7.1992, s. 7.